RK2336
RK2336 – rajoninis kelias, jungiantis Liepojos plentą, Kunigiškius ir Palangą. Kelio ilgis – 6,8 km. Iki 2014 m. kelias buvo magistralinio kelio  A13  Klaipėda–Liepoja  dalis. Tada trasa  A13  Klaipėda–Liepoja  ėjo per Palangos miestą, o tiesaus kelio, aplenkiančio miestą, nebuvo. Kelyje nėra žvyrkelio ruožų, visas kelias yra asfaltuotas. Kelio pradžia – sankryža su Liepojos plentu, magistraliniu keliu  A13  Klaipėda–Liepoja . Praeina per Palangos oro uosto stovėjimo aikštelę, aplenkia Kunigiškių gyvenvietę. Per Palangą eina kaip Klaipėdos plentas ir baigiasi sankryžoje su Kretingos g. (magistraliniu keliu  A11  Šiauliai–Palanga ). Toliau einančios gatvės pavadinimas nesikeičia (lieka Klaipėdos pl.), tačiau maršrutas pasikeičia į rajoninį kelią  2253  Palanga–Nemirseta–Graudūšiai , kuris veda link Nemirsetos ir Klaipėdos.